《朱仲文编修还江西诸公分题赋诗为饯予适同载南归约至扬子桥分别因为赋此》
元代·贡师泰

瓜州渡口山如浪，扬子桥头水似云。夹岸芙蕖红旖旎，满汀杨似绿纷纭。

一杯酒向今朝别，万里船从此处分。他日重来须舣棹，莫教惊散白鸥群。

作者简介：（1298—1362）元宁国府宣城人，字泰甫，号玩斋。贡奎子。国子生。泰定帝泰定四年授从仕郎、太和州判官。累除绍兴路总管府推官，郡有疑狱，悉为详谳而剖决之，治行为诸郡最。惠宗至正十四年，为吏部侍郎。时江淮兵起，京师缺粮。师泰至浙西籴粮百万石给京师。迁兵部侍郎。旋为平江路总管。十五年，张士诚破平江，师泰逃匿海滨。士诚降元，出任两浙都转运盐使。二十二年，召为秘书卿，道卒。工诗文。有《玩斋集》。